Activitatea unei firme din Suceava a fost suspendată în urma unei acțiuni a polițiștilor pentru combaterea evaziunii fiscale
În cursul zilei de joi, 21 martie, , polițiștii Serviciului de Investigare a Criminalităţii Economice –IPJ Suceava au acţionat pe linia combaterii activităţilor de contrabandă cu produse accizabile, combaterii evaziunii fiscale, prevenirii și sancționarii spălării banilor. Acțiunea s-a desfăşurat în municipiul Suceava, jud. Suceava și în localităților arondate, fiind verificate 14 unități economice și 3 vehicule. În cadrul acțiunii au fost aplicate șase sancţiuni contravenţionale în valoare de 47.000 lei, din care 2 la Lg. 227/2015 m. în valoare de 20.000 lei și 4 la O.U.G 28/1999 m. în valoare de 27.000 lei. De asemenea, au fost confiscate bunuri și sume de bani în valoare de circa 6.000 lei. Totodată, pentru abaterile constatate, polițiștii au dispus și suspendarea activității de comercializare a produselor accizabile timp de o lună față de un agent comercial.